open-index/open-wikipedia-markdown huggingface dataset:
मोहब्बत (1985 फ़िल्म)

**मोहब्बत** 1985 की बापू द्वारा निर्देशित हिन्दी भाषा की फ़िल्म है। इसमें अनिल कपूर और विजयता पंडित मुख्य भूमिकाओं में हैं। यह फ़िल्म टिकट खिड़की पे अच्छा कारोबार की थी।

## संक्षेप
शेखर (अनिल कपूर) रूपा से प्यार करता है और उससे शादी करना चाहता है। रूपा चौधरी (अमरीश पुरी) की इकलौती बेटी है, जो उसकी आँखों का तारा है। वह उसकी शादी शेखर से कराने के लिए सहमत हो जाता है। शेखर अपने पिता और अपनी सौतेली माँ के साथ शादी को अंतिम रूप देने के लिए चौधरी के घर जाता है। इस बिंदु पर, शेखर की सौतेली माँ (शुभा खोटे) दहेज के रूप में एक मोटी रकम मांगती है। उसे चौधरी देने में असमर्थ होता है और इस तरह शादी का प्रस्ताव विफल हो जाता है। 

चौधरी कसम खाता है कि वह अपनी बेटी की शादी कहीं और करेगा। शेखर को अपनी सौतेली माँ से घृणा हो जाती है और वह घर छोड़कर चौधरी के पास आ जाता है। वह उसे पुनर्विचार करने के लिए मनाने का प्रयास करता है, लेकिन चौधरी जिद पर अड़ा रहता है। वह आत्माराम (शक्ति कपूर) के साथ अपनी बेटी की शादी की योजना बनाने लगता है। ऐसा होने पर शेखर और रूपा दोनों तबाह हो जायेंगे। वह लोग अनिश्चित होते हैं कि क्या योजना बनाई जाए जिससे ऐसा ना हो पाए। 

## मुख्य कलाकार
* अनिल कपूर — शेखर 
* विजयता पंडित — रूपा चौधरी
* शक्ति कपूर — आत्माराम
* अरुणा ईरानी — शकुंतला चौधरी
* अमरीश पुरी — चौधरी
* अमज़द ख़ान — गामा पहलवान
* शम्मी — चौधरी की माता 
* शुभा खोटे — शेखर की सौतेली मां
* राम मोहन — शेखर के पिता 
* सतीश कौशिक — मोंटो 
* सुन्दर — पंडित

## संगीत

## सन्दर्भ

## बाहरी कड़ियाँ

* 

श्रेणी:1985 में बनी हिन्दी फ़िल्म
श्रेणी:बप्पी लाहिड़ी द्वारा संगीतबद्ध फिल्में
स्वरोजगार

**स्वरोजगार** (self-employment) का अर्थ है स्वयं अपने लिये रोजगार का सृजन करना और दूसरे की नौकरी न करना।

## बाहरी कड़ियाँ
* प्रौद्योगिकी तथा स्वरोजगार - स्वरोजगार, परियोजना आदि से संबन्धित सम्पूर्ण जानकारी
* ऐसी शिक्षा दी जाय जो सक्षमता एवं स्वरोजगार को बढ़ावा दे
* स्वरोजगार के कुछ सरल उपाय  (राजनाम)
* स्वरोजगार : जहाँ चाह, वहाँ राह

श्रेणी:आजीविका
श्रेणी:रोज़गार
मुरलीधर चन्द्रकान्त भंडारे

**मुरलीधर चंद्रकांत भंडारे** महाराष्ट्र से एक वरिष्ठ भारतीय राष्ट्रीय कांग्रेस नेता और १९८०-१९८२, १९८२-१९८८ और १९८८-१९९४ के दौरान तीन पदों के लिए पूर्व १९८० से १९९४ तक राज्यसभा सदस्य है।

वह भारत के उच्चतम न्यायालय के वरिष्ठ अधिवक्ता के रूप में प्रथाओं और दो ​​शब्दों के लिए सुप्रीम कोर्ट बार एसोसिएशन के अध्यक्ष थे।

वह १९ अगस्त २००७ को उड़ीसा के राज्यपाल नियुक्त किया गया था और २१ अगस्त को शपथ ली। 

## सन्दर्भ

श्रेणी:1928 में जन्मे लोग
श्रेणी:जीवित लोग
श्रेणी:भारतीय राष्ट्रीय कांग्रेस के राजनीतिज्ञ
श्रेणी:ओड़िशा के राज्यपाल
जुनून (1992 फ़िल्म)

**जुनून** 1992 में बनी हिन्दी भाषा की डरावनी फिल्म है। इसको महेश भट्ट ने निर्देशित किया और मुख्य कलाकार राहुल रॉय, अविनाश वाधवन और पूजा भट्ट हैं। फिल्म सफल रही थी। फिल्म में डराने के लिये मॉर्फिंग का प्रयोग किया गया है।

## संक्षेप
नीता (पूजा भट्ट) बॉम्बे, भारत में अपनी मां और पिता के साथ मध्यम वर्गीय परिवार में रहती है। वह एक अस्पताल में सर्जन के रूप में काम करती है। वह विवाह योग्य उम्र की है और रवि (अविनाश वधावन) के नाम के एक संघर्षरत संगीतकार / गायक से प्यार करती है। ये उसकी माँ को पसंद नहीं है, जो चाहती हैं कि वह किसी ऐसे व्यक्ति से शादी करे जो अमीर हो। एक दिन एक बुरी तरह घायल पुरुष को अस्पताल में भर्ती कराया जाता है। उसे मृत घोषित किया जाता है, लेकिन वो नीता की मदद से ठीक हो जाता है और उसे छुट्टी दे दी जाती है। 

वह नीता के घर जाता है। वह खुद को अमीर विक्रम चौहान के रूप में परिचित करता है और उसके माता-पिता से नीता का हाथ माँगता है। वह तुरंत स्वीकार करते हैं। लेकिन नीता रवि से शादी करना चाहती है और उसके साथ भागने की योजना बना रही होती है। उस दुर्भाग्यपूर्ण दिन, रवि वहाँ आने में नाकाम रहा और टूटे दिल से नीता ने विक्रम से विवाह करने का फैसला किया। विवाह बड़े धूमधाम और समारोह के साथ होता है। जब रवि ने नीता के जीवन में फिर से प्रवेश करने का प्रयास किया, तो उसने उसे मना कर दिया। वह नहीं जानती कि रवि की योजना विक्रम ने खराब की थी और जो वास्तव में दिन के दौरान एक इंसान है और मध्यरात्रि में एक क्रूर आदमखोर बाघ में बदल जाता है - और वह उसका अगला भोजन भी हो सकती है।

## मुख्य कलाकार
* राहुल रॉय - विक्रम "विकी" चौहान 
* अविनाश वाधवन - रवि
* पूजा भट्ट - नीता चौहान 
* टॉम एल्टर - हैरी 
* राकेश बेदी - हिमांशु 
* अवतार गिल - इंस्पेक्टर सुधीर 
* मुशताक ख़ान - आदिवासी भीमा 
* शुभा खोटे - नीता की माँ 
* भूषण पटेल - अरुण 
* अनंग देसाई - डॉक्टर

## संगीत

## सन्दर्भ

## बाहरी कड़ियाँ
* 

श्रेणी:1992 में बनी हिन्दी फ़िल्म
श्रेणी:नदीम–श्रवण द्वारा संगीतबद्ध फिल्में
सुरक्षा (1995 फ़िल्म)

**सुरक्षा** 1995 में बनी हिन्दी भाषा की फिल्म है।
## संक्षेप
## चरित्र
## मुख्य कलाकार
* मोनिका बेदी
* आदित्य पंचोली - सूरज / प्रिंस विजय 
* सैफ़ अली ख़ान - अमर / प्रिंस विजय 
* शीबा
* दिव्या दत्ता - बिन्दिया
* मुकेश ऋषि
* कादर ख़ान - मैने्जर
* टिन्नू आनन्द
* सुनील शेट्टी - राजा
* अरुण बख़्शी
* अच्युत पोद्दार - विक्रम सिंह
## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ

* 

श्रेणी:1995 में बनी हिन्दी फ़िल्म
छोटे सरकार (1996 फ़िल्म)

**छोटे सरकार** 1996 में बनी हिन्दी भाषा की फिल्म है। इसमें गोविन्दा और शिल्पा शेट्टी ने अभिनय किया है। यह संजीव कुमार की थ्रिलर सस्पेंस फिल्म *[[अनहोनी (1973 फ़िल्म)|अनहोनी]]* से प्रेरित है।

## कथा नक
मोहित कुमार सक्सेना (गोविन्दा) एक व्यवसायी है और भारत के प्रतिष्ठित खेतान फैन्स लिमिटेड का प्रबंध निदेशक है। एक दिन बोर्ड मीटिंग से निकलते समय उसकी मुलाकात जग मोहन (कादर ख़ान) नाम के एक भिखारी से होती है, जो उसे रोहित कहता है। वह उसे अपनी बीमार बेटी रोहिनी (शिल्पा शेट्टी) के पास घर लौटने के लिए कहता है। मोहित रोहित होने से इनकार करता है। लेकिन वह उस पर दया करता है और उसे कुछ पैसे देता है, जिसे जग मोहन लेने से इनकार कर देता है। फिर मोहित मदद करने की पेशकश करता है। वह अस्पताल जाता है और रोहिनी से मिलता है और रोहित रोहिनी से प्यार करने लगता है। 

वह नहीं जानता कि जग मोहन और रोहिनी सादे कपड़ों में पुलिस अधिकारी हैं। उन्हें मोहित कुमार के चाचा राम कुमार सक्सेना (अवतार गिल) की हत्या के लिए मोहित को गिरफ्तार करने का काम सौंपा गया है। अपनी बुद्धि का उपयोग करते हुए, मोहित अदालत को यह विश्वास दिलाने में कामयाब होता है कि उसका दिमाग ठीक नहीं है।  इस तरह वह कैद से बच जाता है और पागल खाना में पहुंच जाता है। यहां से मोहित को अपने जीवन का जायजा लेना होगा और यह पता लगाना होगा कि उसे उस हत्या के लिए किसने फंसाया है। साथ ही क्यों रोहिनी और जग मोहन रोहित को दोषी ठहराने के लिए इतने इच्छुक थे।

## मुख्य कलाकार
* गोविन्दा — मोहित सक्सेना / रोहित सक्सेना
* शिल्पा शेट्टी — इंस्पेक्टर रोहिनी बेदी
* अरुणा ईरानी — मोहित और रोहित की चाची
* सदाशिव अमरापुरकर — डा. खुराना 
* तेज सप्रू — बीरा 
* कादर ख़ान — जगमोहन / एसीपी चन्द्र बेदी 
* दिव्या दत्ता — मीना
* आसिफ़ शेख — लोबो 
* अवतार गिल — राम कुमार सक्सेना 
* दिनेश हिंगू — आर्मी ऑफिसर 
* गुड्डी मारुति — डॉक्टर 
* युनुस परवेज़ — वकील 
* जूनियर महमूद — पागलखाने का मरीज 
* जावेद ख़ान — पाण्डे  

## संगीत

## सन्दर्भ

## बाहरी कड़ियाँ
* 

श्रेणी:1996 में बनी हिन्दी फ़िल्म
श्रेणी:आनंद–मिलिंद द्वारा संगीतबद्ध फिल्में
राम और श्याम (1996 फ़िल्म)

**राम और श्याम** 1996 में बनी हिन्दी भाषा की फिल्म है।

## संक्षेप
## चरित्र
## मुख्य कलाकार
* सम्राट मुखर्जी - राम
* मानेक बेदी - श्याम
* दिव्या दत्ता - सुनैना
* कंचन - राम की प्रेमिका
* रोहिणी हट्टंगड़ी
* टिन्नू आनन्द
* मुकेश ऋषि
* ओम पुरी
* डैनी डेन्जोंगपा - तातार
* अवतार गिल - मंत्री
* मैक मोहन
* हरीश पटेल
* दीपक शिर्के

## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ

* 

श्रेणी:1996 में बनी हिन्दी फ़िल्म
संगदिल सनम (1994 फ़िल्म)

**संगदिल सनम** 1994 में बनी हिन्दी भाषा की फिल्म है।
## संक्षेप
## चरित्र
## मुख्य कलाकार

* बीना बैनर्जी
* किशोर आनन्द भानुशैली - अमर
* अवतार गिल
* सलमान ख़ान
* शुभा खोटे - विमला
* मनीषा कोइराला
* किरन कुमार
* रीमा लागू
* रज़ा मुराद
* आलोक नाथ


## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ

* 

श्रेणी:1994 में बनी हिन्दी फ़िल्म
एलेक्स पेटीफर

**अलेक्जेंडर रिचर्ड "एलेक्स पेटीफर"** (जन्म अप्रैल 10, 1990) एक अंग्रेजी अभिनेता और मॉडल हैं। यह 2006 की फिल्म *स्टॉर्मब्रेकर* में अपनी एलेक्स राइडर की मुख्य भूमिका से पहले स्कूल नाटकों और टेलीविजन पर अभिनय कर चुके थे। इस फिल्म में अपनी भूमिका के लिए पेटीफर यंग आर्टिस्ट अवार्ड और एम्पायर अवार्ड के लिए नामांकित हुए थे। पेटीफर को 2011 की अपनी दो फिल्मों *आई एम नंबर फोर*, एक विज्ञान गल्प एक्शन रोमांच फिल्म और एलेक्स फ्लिन की पुस्तक पर आधारित *बीस्टली* के लिए काफी सराहना मिली।

## पुरस्कार और नामांकन

## सन्दर्भ

## बाहरी कड़ियाँ

* आधिकारिक वेबसाइट
* 

श्रेणी:जीवित लोग
श्रेणी:अंग्रेज़ टेलिविज़न अभिनेता
श्रेणी:1990 में जन्मे लोग
बिन्तुरोंग

**बिन्तुरोंग**, जिसे **भालूबिल्ली**, एशियाई भालूबिल्ली या पालावान भालूबिल्ली भी कहते हैं, विवराइडे (Viverridae) परिवार का एक स्तनधारी जानवर है। इसके "भालूबिल्ली" बुलाए जाने के बावजूद यह न तो बिल्ली है और न ही भालू। इसका नाम ("बिन्तुरोंग") एक विलुप्त हो चुकी मलेशियाई भाषा से आया है और इस शब्द का अर्थ अज्ञात है। यह पशु वनों की ऊंची शाखों में रहना पसंद करता है और पूर्वोत्तर भारत के जंगलों में पाया जाता है। भारत से बाहर यह बंगलादेश, भूटान, बर्मा, कम्बोडिया, इंडोनीशिया, लाओस, मलेशिया, चीन, फ़िलीपीन्स, थाईलैंड और वियतनाम में मिलता है।

यह एक निशाचरी जानवर है और रात को सक्रीय रहता है। बिन्तुरोंग अधिकतर फल खाते हैं, लेकिन अंडे, टहनियाँ, पत्ते, छोटे जानवर और चिड़ियाँ सभी इसकी ख़ुराक में सम्मिलित हैं। इसके प्राकृतिक वास-क्षेत्र में वनों के कट जाने से इसकी संख्या बहुत घाट गई है। अगर इसका पीछा करा जाए और इसे लगे की भागने का कोई उपाय नहीं है, तो बिन्तुरोंग बहुत ख़ुँख़ार तरह से लड़ सकता है। साधारण स्थितियों में यह हलकी हँसने जैसी आवाज़ करता है लेकिन क्रोध या डर में ऊँची और पतली चीखें निकालता है। चिड़ियाघरों में इसकी आयु २०-२५ साल तक देखी गई है।

## अन्य भाषाओं में
अंग्रेज़ी में इसे "binturong" लिखा जाता है और "bearcat" (बेयरकैट) भी बुलाया जाता है। इंडोनेशिया के रियाउ क्षेत्र में इसे "तेन्तुरुन" (tenturun) कहा जाता है। भारत में असमिया भाषा में इसे "योउंग" और बर्मा में इसे "म्योउक-क्या" (अर्थ: बंदर-शेर) कहा जाता है।

## इन्हें भी देखें
* कस्तूरी बिलाव
* स्तनधारी

## सन्दर्भ

श्रेणी:स्तनधारी
श्रेणी:हिन्दी विकि डीवीडी परियोजना
श्रेणी:भारत के स्तनधारी
श्रेणी:वाइवेरिडाए
श्रेणी:भूटान के स्तनधारी
श्रेणी:बांग्लादेश के स्तनधारी
श्रेणी:बर्मा के स्तनधारी
श्रेणी:कम्बोडिया के स्तनधारी
श्रेणी:चीन के स्तनधारी
कस्तूरी बिलाव

**कस्तूरी बिलाव** (Civet), जिसे **गंधमार्जार** या **गंधबिलाव** भी कहा जाता है, एशिया और अफ्रीका के ऊष्णकटिबंधीय क्षेत्रों (विशेषकर वनों) में मिलने वाला एक छोटा, पतला, बिल्ली के आकार से मिलता-जुलता और अधिकतर निशाचरी स्तनधारी प्राणी होता है। कई जीववैज्ञानिक जातियों को सामूहिक रूप से कस्तूरी बिलाव बुलाया जाता है, जो सभी मांसाहारी गण के वाइवेरिडाए कुल की सदस्य हैं (हालांकि वाइवेरिडाए कुल की सभी जातियाँ कस्तूरी बिलाव नाम से नहीं जानी जाती)। कस्तूरी बिलावों में अपनी दुम के नीचे एक गंधग्रंथि से एक विशेष प्रकार की कस्तूरी गंध उत्पन्न करने की क्षमता होती है। यह आसानी से वृक्षों में चढ़ जाते हैं और आम तौर पर रात्रि में ही बाहर निकलते हैं।

## कस्तूरी गंध के प्रयोग
कस्तूरी बिलावों की कस्तूरी गंध के रसायनों को इत्र या कस्तूरी में मिलाकर बेचा जाता है। इसमें से सिवेटोन (Civetone) नामक कीटोन निकाला गया है। सुगंधित द्रव्यों के निर्माण में इसकी गंध प्रयुक्त होती है।

## शारीरिक विशेषताएँ
इनकी वैसी तो कई जातियाँ हैं जिनमें एक भारत का प्रसिद्ध बड़ा भारतीय कस्तूरी बिलाव (The Zibeth, Viverra zibetha) है, जो ऑस्ट्रेलिया से भारत और चीन तक फैला हुआ है। कद लगभग तीन फुट लंबा और 10 इंच ऊँचा होता है। रंग स्लेटी, जिसपर काली चित्तियाँ रहती हैं। दूसरा अफ्रीकी कस्तूरी बिलाव (African civet, Civette des civetta) है, जो इससे बड़ा ऊँचा तथा इससे गाढ़े रंग का और बड़े बालोवाला होता है। वैसे तो कस्तूरी बिलाव का शरीर बिल्ली जैसा होता है लेकिन इसका मुख कुछ-कुछ कुत्ते की भाँति आगे से खिंचा हुआ होता है। इनमें एक ग्रंथि होती है जिस से वह अपनी कस्तूरी जैसी महक पैदा करते हैं। ऐतिहासिक रूप से कस्तूरी बिलावों को मारकर उनकी ग्रंथि निकल ली जाती थी और उसका प्रयोग इत्तर बनाने के लिए किया जाता था। आधुनिक युग में जीवित पशु से ही बिना ग्रंथि निकले इस गंध के रसायन इकट्ठे किये जाते हैं।

## इन्हें भी देखें
* वाइवेरिडाए
* बिन्तुरोंग या ऋक्ष बिडाल (Bear Cat)

## सन्दर्भ

श्रेणी:वाइवेरिडाए
श्रेणी:साधारण स्तनधारी नाम
श्रेणी:अफ़्रीका के स्तनधारी
श्रेणी:एशिया के स्तनधारी
श्रेणी:हिन्दी विकि डीवीडी परियोजना
लोक-विधि

thumb|230px|विश्व में साधारण कानून प्रणालियों वाले देश
**लोक-विधि** (common law / कॉमन लॉ ) या 'साधारण कानून' ऐसे कानून को बोला जाता है जो संसदीय और विधान सभाओं में बनने के बजाए न्यायाधीशों द्वारा अदालतों में फ़ैसले सुना कर बनाया जाता है। साधारण कानून के अनुसार चलने वाली न्यायिक प्रणालियों में न्यायालयों में लड़े जा रहे मुक़द्दमों में अदालत उस से मिलते-जुलते पहले लड़े गए मुक़द्दमों के निर्णयों को ध्यान में रखती है और उनके अनुसार फ़ैसला सुनती है। भूतकाल में सुनाए गए सभी न्यायिक फ़ैसले मिलकर साधारण कानून बनाते हैं। जब भी कोई नया मसला किसी न्यायलय में सुनवाई के लिए आता है तो न्यायाधीश तय करते हैं कि ऐसा प्रश्न पहले देखा गया है कि नहीं। अगर देखा गया है, तो अदालत पर अनिवार्य है कि उस से मिलता-जुलता फ़ैसला सुनाए। अगर नहीं देखा गया है, तो इसमें सुनाया गया निर्णय आने वाले ऐसे मामलों के लिए भी निर्णायक कानून का रूप धारण कर लेता है।

साधारण कानून प्रणालियाँ पहले ब्रिटेन में मध्यकाल में उत्पन्न हुई, लेकिन फिर भूतपूर्व ब्रिटिश साम्राज्य में सम्मिलित बहुत से देशों में फैल गई। आधुनिक युग में अमेरिका, भारत, मलेशिया, सिंगापुर, पाकिस्तान, श्रीलंका, कनाडा, ऑस्ट्रेलिया, दक्षिण अफ़्रीका, आयरलैंड, न्यु ज़ीलैंड, घाना और बांग्लादेश में साधारण कानून व्यवस्था का प्रयोग होता है।

## इन्हें भी देखें
* विधि

## सन्दर्भ


श्रेणी:विधि
श्रेणी:विधि का इतिहास
श्रेणी:हिन्दी विकि डीवीडी परियोजना
*
बांटू भाषा परिवार

[thumb|230px|[अफ़्रीका के भाषा परिवार - बांटू भाषाओँ का क्षेत्र नारंगी रंग में है]]
**बांटू भाषाएँ** (Bantu languages) नाइजर-कांगो भाषा परिवार की एक उपशाखा है जिसमें अफ़्रीका के महाद्वीप के दक्षिणी भाग में बोले जाने वाली लगभग २५० भाषाएँ हैं। यह सारी कैमरुन देश के पूर्व और दक्षिण में बोली जाती हैं। इस भाषा परिवार में स्वाहिली भाषा भी आती है जो आठ राष्ट्रों में ८ करोड़ से ज़्यादा लोग बोलते हैं। इस परिवार की अन्य भाषाओँ में शोना भाषा (१.४ करोड़ मातृभाषी), ज़ूलू भाषा (१ करोड़) और कोसा भाषा भी शामिल हैं। माना जाता है कि आज से २५००-३००० वर्ष पूर्व नाइजीरिया या कैमरून के इलाक़े में आदिम-बांटू भाषा बोली जाती थी। इसे बोलने वाले हज़ारों सालों में उप-सहारा अफ़्रीका में फैलकर बस गए और आदिम-बांटू की बहुत सी संतान भाषाएँ ही अब परिवार की भिन्न-भिन्न सदस्य हैं।

## इन्हें भी देखें
* न्गूनी भाषाएँ
* स्वाहिली भाषा
* नाइजर-कांगो भाषा परिवार

## सन्दर्भ


श्रेणी:बांटू भाषाएँ
श्रेणी:भाषा-परिवार
श्रेणी:विश्व की भाषाएँ
श्रेणी:हिन्दी विकि डीवीडी परियोजना
अंतरराष्ट्रीय गणितीय ओलंपियाड

thumb|अंतरराष्ट्रीय गणितीय ओलंपियाड का लोगो।
**अंतरराष्ट्रीय गणितीय ओलंपियाड** () (IMO – आइएमओ) एक पूर्व-कॉलेजिएट छात्रों के लिए वार्षिक छह-प्रशन, 42-बिंदु गणितीय ओलंपियाड हैं, जो की अन्तर्राष्ट्रीय विज्ञान ओलम्पियाड में सबसे पुराना हैं। प्रथम आइएमओ 1959 में रोमानिया में आयोजित किया गया था। इसके पश्चात से इसे, 1980 में छोड़कर, सालाना आयोजित किया गया। आइएमओ में लगभग 100 देशों की टीम भाग लेती हैं, प्रत्येक टीम में अधिकाधिक छह छात्र, एक टीम नेता, उप नेता व प्रेक्षक होता है। 

## सन्दर्भ

## बाहरी कड़ियाँ
*अंतर्राष्ट्रीय गणितीय ओलंपियाड का आधिकारिक जालस्थल
*आइएमओ का 
पुराना जालस्थल

श्रेणी:गणित और संस्कृति
संस्कृत दिवस

भारत में प्रतिवर्ष श्रावणी पूर्णिमा के पावन अवसर को **संस्कृत दिवस** के रूप में मनाया जाता है। श्रावणी पूर्णिमा अर्थात् रक्षा बन्धन ऋषियों के स्मरण तथा पूजा और समर्पण का पर्व माना जाता है। ऋषि ही संस्कृत साहित्य के आदि स्रोत हैं इसलिए श्रावणी पूर्णिमा को ऋषि पर्व और संस्कृत दिवस के रूप में मनाया जाता है। राज्य तथा जिला स्तरों पर संस्कृत दिवस आयोजित किए जाते हैं। इस अवसर पर संस्कृत कवि सम्मेलन, लेखक गोष्ठी, छात्रों की भाषण तथा श्लोकोच्चारण प्रतियोगिता आदि का आयोजन किया जाता है, जिसके माध्यम से संस्कृत के विद्यार्थियों, कवियों तथा लेखकों को उचित मंच प्राप्त होता है।

सन् 1969 में भारत सरकार के शिक्षा मंत्रालय के आदेश से केन्द्रीय तथा राज्य स्तर पर संस्कृत दिवस मनाने का निर्देश जारी किया गया था। तब से संपूर्ण भारत में संस्कृत दिवस श्रावण पूर्णिमा के दिन मनाया जाता है। इस दिन को इसीलिए चुना गया था कि इसी दिन प्राचीन भारत में शिक्षण सत्र शुरू होता था। इसी दिन वेद पाठ का आरंभ होता था तथा इसी दिन छात्र शास्त्रों के अध्ययन का प्रारंभ किया करते थे। पौष माह की पूर्णिमा से श्रावण माह की पूर्णिमा तक अध्ययन बन्द हो जाता था। प्राचीन काल में फिर से श्रावण पूर्णिमा से पौष पूर्णिमा तक अध्ययन चलता था, इसीलिए इस दिन को संस्कृत दिवस के रूप से मनाया जाता है। आजकल देश में ही नहीं, विदेश में भी संस्कृत उत्सव बड़े उत्साह के साथ मनाया जाता है। इसमें केन्द्र तथा राज्य सरकारों का भी योगदान उल्लेखनीय है।

## बाहरी कड़ियाँ
* शिक्षण सत्र प्रारंभ का प्राचीन दिन  (राजस्थान पत्रिका)

श्रेणी:संस्कृत
हाका

[thumb|230px|एक [रग्बी फुटबॉल|रग्बी मुक़ाबले से पहले एक टीम हाका करते हुए]]
thumb|230px|स्त्रियों और पुरुषों का एक मिश्रित हाका
[thumb|230px|[न्यूज़ीलैण्ड|न्यू ज़ीलैंड के रग्बी खिलाड़ी हाका करते हुए]]
**हाका** दक्षिण प्रशांत महासागर में स्थित द्वीपों का एक पारम्परिक नाच है। न्यू ज़ीलैंड के रग्बी के खिलाड़ी अपने मुक़ाबलों से पहले इसके माओरी रूप का प्रदर्शन करते हैं, जिस से यह विश्व भर में पहचाना जाने लगा है। इसे एक समूह में आक्रामक मुद्राओं में पैर पटककर और चिल्लाकर नाचा जाता है। इसके साथ सामूहिक रूप से कुछ परम्परागत गाने गए जाते हैं, जिनमें "का माते" सब से प्रसिद्ध है।

## इतिहास
हाका कई मौकों पर प्रदर्शित किये जाते थे। कभी मनोरंजन के लिए, कभी अथिथियों के स्वागत के लिए और कभी युद्ध के आरम्भ से पहले आक्रामक मनोस्थिति पैदा करने के लिए और शत्रु को धमकाने के लिए। हालाँकि पुरुषों द्वारा करे गए युद्ध हाका न्यू ज़ीलैंड की रग्बी टीम की वजह से प्रसिद्ध हो गए हैं, कुछ हाका स्त्रियों और बच्चों द्वारा भी किये जाते हैं।

## का माते के मुख्य बोल
"का माते" (Ka Mate) मृत्यु के मुँह से जीवन लेने पर आधारित गाना है। १९वी सदी में इसे एक माओरी युद्ध नेता ने बनाया था। वह दुश्मनों के चंगुल से निकल भागा था और एक बालों वाले मित्र नेता ने उसकी मदद की थी।

## इन्हें भी देखें
* न्यू ज़ीलैंड
* माओरी

## बाहरी कड़ियाँ
* यु-ट्यूब पर एक रग्बी के खेल से पहले न्यू ज़ीलैंड की टीम "का माते" वाला हाका करते हुए
* यु-ट्यूब पर टोंगा और न्यू ज़ीलैंड की रग्बी टीमें अपनी-अपनी शैली का हाका करते हुए

## सन्दर्भ


श्रेणी:प्रशांत महासागर क्षेत्र के लोक नृत्य
श्रेणी:नृत्य
श्रेणी:हिन्दी विकि डीवीडी परियोजना
रामदेव (बहुविकल्पी)

* रामदेव, महाभारत के पश्चात् के कुरु वंश के राजा।
* स्वामी रामदेव, भारतीय योग-गुरु।
* रामदेव जी, राजस्थान के लोकदेवता।
तूमन नदी

thumb|210px|तूमन नदी
thumb|210px|तूमन नदी पर एक पुल
::*इस शब्द में मिलते-जुलते अन्य नामों वाले लेखों के लिए, [[तूमन]] का बहुविकल्पी पृष्ठ देखें*
**तूमन नदी** या **तूमेन नदी** एक ५२१ किमी लम्बी नदी है जो उत्तर कोरिया की रूस और चीन के साथ सीमाओं पर बहती है। यह चंगबाई पर्वत शृंखला के लगभग २,५०० मीटर ऊँचे बएकदू पर्वत से उत्पन्न होकर पूर्वी सागर (जापान सागर) की ओर बहकर उसमें मिल जाती है। इसका नाम मंगोल भाषा से लिया गया है, जिसमें इसका अर्थ "दस हज़ार" निकलता है। उत्तर कोरिया और चीन दोनों ने इसके किनारे बहुत से कारख़ाने बनाए हुए हैं, जिन से इस का पानी बहुत प्रदूषित रहता है। फिर भी यह एक पर्यटक स्थल है और चीन ने इसके किनारे कुछ टहलने-योग्य पर्यटक स्थल बनाए हैं जहाँ से लोग नदी के पार झाँक कर उत्तर कोरिया देख सकते हैं।

तूमन नदी काफ़ी कम गहराई रखती है और इसे तैर कर पार करना आसान है। १९९० के दशक से उत्तर कोरिया की आर्थिक स्थित ख़राब रही है और वहाँ पर भुखमरी की ख़बरें भी आती रहती हैं। बहुत से उत्तर कोरियाई शरणार्थी तैर कर तूमन नदी पार करके चीन पहुँचने की कोशिश करते हैं। तूमन से दक्षिण में स्थित यालू नदी भी चीन और उत्तर कोरिया की सरहद पर है लेकिन उसे पार करना ज़्यादा कठिन है।

## इन्हें भी देखें
* बएकदू पर्वत
* यालू नदी
* जापान सागर ( पूर्वी सागर )

## सन्दर्भ


श्रेणी:एशिया की नदियाँ
श्रेणी:हिन्दी विकि डीवीडी परियोजना
श्रेणी:सीमावर्ती नदियाँ
यालू नदी

thumb|210px|यालू नदी का नक़्शा
[thumb|210px|[उत्तर कोरिया में यालू नदी के किनारे]]
**यालू नदी** (चीनी: 鸭绿江) या **अमनोक नदी** (कोरियाई: 압록강) उत्तर कोरिया और चीन की अंतर्राष्ट्रीय सीमा पर स्थित एक नदी है। "यालू" नाम मान्छु भाषा से लिया गया है जिसमें इसका अर्थ "सरहद" होता है। यह दरिया चंगबाई पर्वत शृंखला के लगभग २,५०० मीटर ऊँचे बएकदू पर्वत से उत्पन्न होता है और फिर कुछ मरोड़ों के साथ दक्षिण-पश्चिम की तरफ़ बहता हुआ कोरिया की खाड़ी में जा मिलता है। इसकी लम्बाई ७९० किमी है और इसे ३०,००० वर्ग किमी के जलसम्भर क्षेत्र से पानी मिलता है। इसपर नावी यातायात कठिन है क्योंकि बहुत से स्थानों पर इसकी गहराई काफी कम है।

## इतिहास
यालू नदी ऐतिहासिक महत्ता रखती है क्योंकि इसी के किनारे कोरिया का प्राचीन गोगुरयेओ राज्य उभरा था। इसी गोगुरयेओ राज्य का नाम आगे बदलकर गोरेयो बना, जिस से कोरिया का नाम "कोरिया" पड़ा। बहुत से पुराने क़िले इस दरिया के किनारे पर खड़े हुए हैं। यालू नदी का युद्धों में भी महत्त्व रहा है। १८९४-९५ के चीनी-जापानी युद्ध और १९०४ के रूसी-जापानी युद्ध में यालू पर भारी जंग हुई थी। अमेरिका के कोरियाई युद्ध की भी शुरुआत चीनी सेना ने १९५० में यालू को पार कर के की थी। १९९० के दशक से बहुत से उत्तर कोरियाई शरणार्थी यालू पार कर के चीन में घुसने लगे हैं।

## विवाद
यालू नदी में बहुत से छोटे रेतीले द्वीप हैं। इनको लेकर चीन और उत्तर कोरिया ने मिलकर १९७२-१९७५ के काल में एक मुआइना किया और ६१ ऐसे द्वीप पाए गए। इनमें से ४८ उत्तर कोरिया को मिले और १३ चीन को। सन् १९९० में चीन और उत्तर कोरिया ने दूसरा ऐसा निरीक्षण और समझौता करने की कोशिश की लेकिन यह काम आपसी विवादों की वजह से रुक गया। चीन की तरफ़ भी जो यालू नदी का क्षेत्र है वहाँ भी कोरियाई नस्ल के लोग बसते हैं और बहुत से कोरियाई लोगों में भावना है की यह क्षेत्र चीन का नहीं बल्कि कोरिया का होना चाहिए। फिर भी सरकारी स्तर पर चीन और उत्तर कोरिया में तालमेल होने से इन दोनों देशों के बीच में आजतक यह मसला नहीं बना है।

## इन्हें भी देखें
* बएकदू पर्वत
* उत्तर कोरिया
* तूमन नदी

## सन्दर्भ


श्रेणी:एशिया की नदियाँ
श्रेणी:चीन की सीमाएँ
श्रेणी:उत्तर कोरिया की सीमाएँ
श्रेणी:हिन्दी विकि डीवीडी परियोजना
श्रेणी:सीमावर्ती नदियाँ
ज़मीर (2005 फ़िल्म)

**ज़मीर** 2005 में बनी हिन्दी भाषा की फिल्म है। इसमें अजय देवगन, अमीषा पटेल और महिमा चौधरी हैं। इस फिल्म का निर्देशन मलयालम सिनेमा के कमल ने किया था और यह मलयालम फिल्म *मझयेथम मुनपे* की रीमेक है। यह 2001 में फिल्माना शुरू हुई थी और इसे जारी होने में लगभग 5 वर्षों की देरी हुई। यह फिल्म बॉक्स ऑफिस पर असफल रही।

## संक्षेप
फिल्म की शुरुआत कोलकाता से होती है। सूरज (अजय देवगन) गुमनामी की जिंदगी जी रहा है। लेकिन उसका दोस्त और विश्वासपात्र दिलदार (शक्ति कपूर) उसे वापस लौटने के लिए मना लेता है। फिर कहानी पीछे जाती है, सूरज एक महिला कॉलेज में रसायन विज्ञान का प्रोफेसर है। उसकी छात्रों में से एक, पूजा (अमीषा पटेल), एक बिगड़ैल लड़की है जो कक्षा में शरारतें करती रहती है। लेकिन सूरज का दिल सुप्रिया (महिमा चौधरी) के लिए धड़कता है। उसे पैरालिसिस का अटैक आया है और उसका आयुर्वेदिक अस्पताल में इलाज चल रहा है। इस बीच, पूजा सूरज को परेशान करना जारी रखती है - घर पर, कॉलेज में, यहाँ तक कि दिलदार की शादी की सालगिरह पर भी। कहानी में मोड़ तब आता है जब सुप्रिया के पिता सूरज को बताते हैं कि सुप्रिया बिना किसी सहारे के चलने लगी है। इस बीच, पूजा ब्रेन ट्यूमर होने का बहाना बनाकर सूरज के साथ मजाक करती है। इससे सूरज क्रोधित हो जाता है। लेकिन पूजा को उससे प्यार हो गया है। पूजा अब खुलेआम सूरज से प्यार का इज़हार करती है। किसी भी प्रकार के भ्रम को दूर करने के लिए, सूरज पूजा और उसके दोस्तों के सामने सुप्रिया को अपने प्यार के रूप में मिलवाता है। पूजा इसे अपना अपमान मानती है और समझने से इंकार करती है। पूजा  कॉलेज छोड़ने का फैसला करती है और इसके लिए सुप्रिया को दोषी ठहराती है। फिर वो सुप्रिया के पास जाती है और उससे झूठ बोलती है कि सूरज उसके लकवाग्रस्त होने पे उसके साथ बस सहानुभूति रखता है।

अपने पिता के आग्रह पर, पूजा फिर से अपने कॉलेज में शामिल हो जाती है। वहां, उसे पता चलता है कि सुप्रिया को मानसिक आघात लगने के कारण फिर से अस्पताल में भर्ती कराया गया है। इस स्तर पर, सुप्रिया सूरज के साथ अपनी सगाई तोड़ने का फैसला करती है और उससे पूजा से शादी करने का अनुरोध करती है।सुप्रिया के पिता (कुलभूषण खरबंदा) भी चाहते हैं कि वे शादी कर लें, क्योंकि सुप्रिया यही चाहती है। थोड़ी सी हिचकिचाहट के बाद सूरज पूजा से शादी कर लेता है। लेकिन शादी के बाद, सुप्रिया के साथ अन्याय करने का अपराधबोध पूजा को अवसाद में ले जाता है। पूजा ने सुप्रिया के प्रति अपना स्वार्थी रवैया स्वीकार करती है। इस बिंदु पर सुप्रिया के पिता भड़क जाते हैं और पूजा को बहुत सुनाते हैं। इसी समय सूरज अंदर आता है और उसे सच्चाई का पता चल जाता है और वह पूजा को छोड़कर चला जाता है। पांच साल बाद सूरज को पता चलता है कि पूजा ने आत्महत्या कर ली है। लेकिन खुद को मारने से पहले पूजा ने एक बच्ची को जन्म दिया था। उसकी मां अब सुप्रिया है, जो पूरी तरह से ठीक हो चुकी है। सूरज पूजा को माफ कर देता है और सुप्रिया और उसकी बेटी के साथ मिल जाता है। उसका नाम सुप्रिया ने पूजा ही रखा है।

## मुख्य कलाकार
* अजय देवगन – सूरज चौहान 
* अमीषा पटेल – पूजा खन्ना / पूजा चौहान
* महिमा चौधरी – सुप्रिया माहेश्वरी 
* दिनेश हिंगू – टैक्सी ड्राइवर 
* शक्ति कपूर – दिलदार 
* सुप्रिया कार्निक – दिलदार की पत्नी 
* कुलभूषण खरबंदा – श्री माहेश्वरी 
* शुभा खोटे – टैक्सी ड्राइवर की पत्नी 
* आलोक नाथ – दीपराज खन्ना 

## संगीत

## सन्दर्भ

## बाहरी कड़ियाँ
* 

श्रेणी:2005 में बनी हिन्दी फ़िल्म
श्रेणी:जतिन–ललित द्वारा संगीतबद्ध फिल्में
श्रेणी:निखिल–विनय द्वारा संगीतबद्ध फिल्में
अंगमाली

**अंगमाली** (Angamaly) भारत के केरल राज्य के एर्नाकुलम ज़िले में स्थित एक नगर है।

## विवरण
राष्ट्रीय राजमार्ग ५४४ के मार्ग पर बसा हुआ अंगमाली शहर कोच्चि का एक उपनगर है। यहाँ मई 1952 में पंचायत का गठन हुआ। नगरपालिका 1978 में गठित हुए।

## इन्हें भी देखें
* एर्नाकुलम ज़िला

## सन्दर्भ

श्रेणी:एर्नाकुलम ज़िला
श्रेणी:केरल के शहर
श्रेणी:एर्नाकुलम ज़िले के नगर
कुड़ुख

**कुड़ुख** या 'कुरुख' एक भाषा है जो भारत, नेपाल, भूटान तथा बांग्लादेश में बोली जाती है। भारत में यह बिहार, मध्य प्रदेश, छत्तीसगढ़, झारखण्ड एवं पश्चिम बंगाल के उराँव जनजातियों द्वारा बोली जाती है। यह द्रविण परिवार से संबन्धित है। इसको 'उराँव भाषा' भी कहते हैं।

छत्तीसगढ़ में बसने वाली उरांव जाति की बोली को **कुरुख** कहते हैं। इस भाषा में तमिल और कनारी भाषा के शब्दों की बहुतायत है। कुड़ुख भाषा को पश्चिम बंगाल में राजकीय भाषा के रूप में फरवरी २०१८ में स्वीकृति मिली थी।

## सन्दर्भ

## इन्हें भी देखें
*तोलोङ सिकि

## बाहरी कड़ियाँ
* तोलोंगसिकि_डॉट_कॉम
* नेपाल नूँ कुँड़ुख़ भाषा साहित्य
* नेपाल के उराँव जनजाति
*कुड़ुख भाषा के संरक्षण के लिए कुछ महत्वपूर्ण सुझाव
* Ethnologue report for Kurukh
* Entry for Kurukh at Rosetta Project
* कुँड़ुख़ पारिभाषिक शब्दावली

श्रेणी:भारत की भाषाएँ
श्रेणी:ओड़िशा की भाषाएँ
श्रेणी:छत्तीसगढ़ की भाषाएँ
श्रेणी:बिहार की भाषाएँ
श्रेणी:झारखंड की भाषाएँ
श्रेणी:मध्य प्रदेश की भाषाएँ
श्रेणी:द्रविड़ भाषाएँ
गुलाग

thumb|220px|सोवियत संघ में गुलग श्रम-कारावासों के स्थान
thumb|220px|१९३२ में श्वेत सागर से बाल्टिक सागर की नहर बनाते हुए एक गुलाग के कैदी
**गुलाग** (रूसी: ГУЛаг) सोवियत संघ की उस सरकारी संस्था का नाम था जो सोवियत संघ में श्रम-कारावास चलाती थी। श्रम-कारावास में बंदियों से भारी मेहनत करवाई जाती थी और अक्सर उन्हें हज़ारों मील दूर साइबेरिया जैसे निर्जन क्षेत्रों में भेजा जाता था। श्रम-कारावास वही दंड प्रणाली है जिसे पुरानी भारतीय क़ानूनी भाषा में "क़ैद-ए-बामुशक्कत" और अनौपचारिक भाषा में "पत्थर तोड़ने की सज़ा" कहा जाता था। गुलाग में इन दूर-दराज़ इलाक़ों में अड्डे बने हुए थे जहाँ बंदी काम करते थे। यह क़ैदी छोटे-मोटे चोरों से लेकर सोवियत संघ की सरकार का विरोध करने वाले राजनैतिक बंदी हुआ करते थे और गुलाग प्रणाली का प्रयोग राजनैतिक विरोध कुचलने के लिए कई दशकों तक किया गया। कुछ लोगों को तो सरकार के ख़िलाफ़ चुटकुला सुनाने या काम से कभी अनुपस्थित होने के कारण से भी गुलाग भेज दिया जाता था।

अनुमान किया गया है कि सोवियत संघ के दौर में इन गुलागों में कुल लगभग १.४ करोड़ लोगों को भेजा गया। द्वितीय विश्वयुद्ध के दौरान खाना कम पड़ने से ५ लाख से अधिक कैदियों ने इन गुलागों में अपना दम तोड़ दिया। माना जाता है कि १९२९-१९५३ के काल में गुलागों में १६ लाख लोगों की मृत्यु हुई।

## शब्द का इतिहास
गुलाग नाम रूसी के "ग्लावनोए उप्रावल्येनिये इस्प्रावित्येलनो-त्रुदोविह लाग्येर्येय इ कोलोनीय" (Гла́вное управле́ние исправи́тельно-трудовы́х лагере́й и коло́ний) का एक प्रकार का आदिवर्णी (ऐक्रोनिम) है। धीरे-धीरे सोवियत संघ की पूरी श्रम-कारावास प्रणाली को "गुलाग" कहा जाने लगा, हालांकि यह संसथान १९६० में बंद कर दिया गया और अन्य प्राधिकरणों ने इस की जगह ले ली। अलिक्सैन्डर सोल्झ़नीत्सिन (जीवनकाल: १९१८-२००८, १९७० में साहित्य के लिए नोबेल पुरस्कार विजेता) नामक सोवियत लेखक को एक गुलाग में क़ैद रखा गया था और इन्होनें इसका वर्णन अपनी पुस्तक "गुलाग द्वीपसमूह" (रूसी: Архипелаг ГУЛАГ, आर्ख़िपेलाग गुलाग; अंग्रेज़ी: The Gulag Archipelago; द गुलाग आर्किपलेगो) में किया जो यूरोप और अमेरिका में १९७३ में छपी। इस में उन्होंने गुलाग कारावास अड्डों की तुलना समुद्र में बिखरे हुआ द्वीपों से की थी जहाँ कैदियों को निर्वासित किया जाता था। अंग्रेजो ने भारत में जैसे अंडमान द्वीप भेजकर कालापानी की सज़ा देने की शुरुवात की थी, उसी तरह लेखक ने इस उपन्यास में गुलाग नामक एक द्वीप की कल्पना की है। इस उपन्यास के प्रकाशन के बाद "गुलाग" शब्द विश्व भर में मशहूर हो गया।

ऐन ऐप्पलबौम, जिन्होनें गुलाग प्रणाली का गहरा अध्ययन किया, कहती हैं कि "बड़े मायनों में, 'गुलाग' का अर्थ सोवियत ज़ुल्मी व्यवस्था ही बन चुका है, वह तरीक़े जिन्हें कैदी कभी 'मांस पीसने की चक्की' बुलाया करते थे: गिरफ़्तारियाँ, कठोर पूछताछ, सर्द जानवर ले जाने वाली गाड़ियों में सफ़र, ज़बरदस्ती मेहनत करवाना, परिवारों का नाश, वर्षों का निर्वासन, छोटी उम्र में बेवजह की मौत आदि।"

## इन्हें भी देखें
* साइबेरिया
* अलिक्सैन्डर सोल्झ़नीत्सिन
* सोवियत संघ

## सन्दर्भ


श्रेणी:सोवियत संघ
श्रेणी:साइबेरिया
श्रेणी:रूसी शब्द
श्रेणी:हिन्दी विकि डीवीडी परियोजना
मॅथ्यू मॅकोनहे

**मॅथ्यू डेविड मॅकोनहे** () (जन्म नवंबर 4, 1969) एक अमेरिकी अभिनेता हैं। 1990 के दशक के शुरू में छोटी भूमिकाओं की श्रृंखला के बाद म्क्कोनौघेय अपनी *डेज्ड एन्ड क्न्फयूस्ड* की ब्रेकआउट भूमिका के लिए चर्चा में आए। इसके पश्चात यह *अ टाइम टू किल, काँन्टेक्ट, यू-571, टिपटोस, सहारा,* और *वी आर मार्शल* जैसी फिल्मो में नजर आए। म्क्कोनौघेय सर्वाधिक रोमांटिक हास्य फिल्मो: *वेडिंग प्लानर, हाउ टू लूस अ गाय इन 10 डेस, फेल्यर टू लॉन्च, घोस्ट आँफ गर्लफ्रेंडस पास्ट* और *फूल्स गोल्ड* में निभाई गई अपनी अग्रणी भूमिकाओ के प्रदर्शन के लिए जाने जाते हैं।

श्रेणी:अमेरिकी फ़िल्म अभिनेता
श्रेणी:1969 में जन्मे लोग
जिप्सी बूट्स

**जिप्सी बूट्स** (जन्म: 19 अगस्त 1914 - मृत्यु: 8 अगस्त 2004), जन्मनाम: **रॉबर्ट बूटजीन** जिन्हें बूट्स बूटजीन के नाम से भी जाना जाता है, एक अमेरिकी फिटनेस अग्रणी, अभिनेता और लेखक थे। उन्हे योग और स्वास्थ्य भोजन के रूप में "वैकल्पिक" जीवन शैली की मुख्यधारा अमेरिका द्वारा स्वीकृति के लिए नींव बिछाने का श्रेय दिया जाता है। उनकी किताबों *बरेफीट एंड गुड थिंग्स टु ईट* और *थे जिप्सी इन मे* ने उन्हे पंथ अनुचर प्रदान की। 

## सन्दर्भ



श्रेणी:अमेरिकी फ़िल्म अभिनेता
श्रेणी:1914 में जन्मे लोग
डान्सिज़ विद वुल्व्ज़

**डान्सिज़ विद वुल्व्ज़** (अंग्रेजी: Dances with Wolves, भेड़ियों के साथ नाच) सन् १९९० में प्रदर्शित की गई एक वॅस्टर्न शैली की अमेरिकी फ़िल्म है। इसका निर्देशन कॅविन कॉस्ट्नर (Kevin Costner) ने किया था और यही इसके मुख्य अभिनेता भी थे। यह माइकल ब्लेक (Michael Blake) द्वारा १९८८ में लिखित इसी नाम के एक उपन्यास पर आधारित है। यह अमेरिकी गृहयुद्ध में उत्तरी संघीय सेना के एक लॅफ़्टॅनन्ट की कहानी है जो युद्ध के बाद अमेरिका के उस समय की सीमा पर जाकर तैनात होता है जो मूल अमेरिकी आदिवासी क्षेत्र से लगती थी। वहाँ उसका पाला सू (Sioux) जाति की लकोटा (Lakota) उपशाखा के एक कबीले से होता है, जिनके साथ उसकी फ़िल्म में साहानुभुती इस हद तक बढ़ती जाती है की वह स्वयं ही क़रीब-क़रीब उस कबीले का सदस्य बन जाता है।

कॅविन कॉस्ट्नर को इस फ़िल्म को बनाने में ५ साल लगे लेकिन उन्होंने इस केवल २.२ करोड़ डॉलर में तैयार किया। फ़िल्म का स्तर बहुत बढ़िया था और इसने उस साल ७ ऑस्कर (Oscar) पुरस्कार जीते जिनमे सर्वश्रेष्ठ फ़िल्म का ख़िताब भी शामिल था। इस फ़िल्म का बहुत सा डायलॉग लकोटा भाषा में था (अंग्रेज़ी अनुवाद के उपशीर्षकों के साथ)। सन् २००७ में अमेरिकी कोंग्रेस (संसद) के पुस्तकालय ने इस फ़िल्म को अमेरिकी राष्ट्रीय फ़िल्म पंजीकरण सूची में जगह दी क्योंकि यह "सांस्कृतिक, ऐतिहासिक या कला-सौन्दर्य के नज़रिए से महत्वपूर्ण थी।"

## फ़िल्म का नाम
सू लोगों में रिवाज था की लोगों का नाम ऐसी चीज़ों पर रखा जाये जो उसके चेहरे, शरीर या व्यक्तित्व की किसी बात की याद दिलाता हो। इस फ़िल्म के मुख्य नायक का नाम फ़िल्म में जॉन डनबार (John Dunbar) था। जब वह सीमा पर तैनात हुआ तो वहाँ उसके अलावा और कोई श्वेतवर्णी अमेरिकी नहीं था। वह अकेला पड़ गया। एक भेड़िया उसकी चौकी पर आने लगा और धीरे-धीरे उन दोनों की दोस्ती हो गई। डनबार ने उसका नाम "दो मोज़े" (Two Socks, टू सॉक्स) रख दिया क्योंकि भेड़िये के आगे के दो पाऊँ नीचे से सफ़ेद थे, बिलकुल जैसे उसने मोज़े पहने हों। एक दिन यह एक दुसरे के पीछे भागकर खेल रहे थे, जब क़बीले के कुछ योद्धाओं ने उन्हें देख लिया। सू रिवाज के अनुसार उन्होंने डनबार का नाम "भेड़िये के साथ नाचने वाला" (Dances with Wolves, डान्सिज़ विद वुल्व्ज़) डाल दिया और यही फ़िल्म का नाम भी है।

## इन्हें भी देखें
* वॅस्टर्न (शैली)
* सू
* मूल अमेरिकी आदिवासी
* अकेडेमी पुरस्कार

## सन्दर्भ


श्रेणी:वॅस्टर्न
श्रेणी:वॅस्टर्न फ़िल्में
श्रेणी:अंग्रेज़ी फ़िल्में
श्रेणी:हिन्दी विकि डीवीडी परियोजना
2008 ग्रीष्मकालीन ओलंपिक में फ्रांस

**[[फ़्रान्स|फ्रांस]]** ने चीन की राजधानी बीजिंग में आयोजित हुए **[[2008 ग्रीष्मकालीन ओलम्पिक]]** में भाग लिया था। फ्रांस ने 323 एथलीटों के दल को चीन भेजा था। फ्रांसीसी एथलीटों ने कुल 41 पदक जीते जिसमें सात स्वर्ण, सोलह रजत व अठारह कांस्य थे। फ्रांस ने पदक तालिका में दसवां स्थान अर्जित किया था।

## खेलो के अनुसार पदक

फ्रांस
श्रेणी:ओलम्पिक खेलों में फ़्रांस
संयुक्त राज्य ओलम्पिक समिति

**संयुक्त राज्य ओलम्पिक समिति** () (USOC – यूएसओसी) एक लाभ निरपेक्ष संस्था हैं जो की संयुक्त राज्य अमेरिका के लिए राष्ट्रीय ओलम्पिक समिति व राष्ट्रीय पारालम्पिक समिति की तरह कार्य करती हैं।

श्रेणी:राष्ट्रीय ओलम्पिक समिति
इंपीरियल इंडियन मेल

**इंपीरियल इंडियन मेल** (या **ओवरलैंड मेल**), ब्रिटिश राज के दौरान बंबई से कलकत्ता के मध्य संचालित होने वाली एक प्रमुख रेलगाड़ी थी।

## लोकप्रिय संस्कृति में
इस रेलगाड़ी को 1939 की एक इसी नाम से बनी फिल्म में दिखाया गया था, जिसमें नूरजहां और गुलज़ार की प्रमुख भूमिकायें थीं। 
## सन्दर्भ

श्रेणी:भारत में मेल रेलगाड़ियां
भारतीय वन सर्वेक्षण

**भारतीय वन सर्वेक्षण** (Forest Survey of India (FSI / भवस) भारत सरकार के पर्यावरण एवं वन मंत्रालय अधीन एक संस्थान है। इसका प्रमुख अधिदेश, देश में वन सर्वेक्षण करना एवं वन संसाधनों का आकलन करना है।

इसकी शुरूआत 1965 में, वन संसाधन निवेश पूर्व सर्वेक्षण (व-स-नि-पू-स-) संस्थान के रूप में एफ-ए-ओ-/यू-एन-डी-पी-/भारत सरकार परियोजना के अन्तर्गत हुई। सूचनाओं में परिवर्तन होने के परिणामस्वरूप वन संसाधनों के निवेश पूर्व सर्वेक्षण के क्रियाकलापों के कार्य क्षेत्र में विस्तार होने से 1981 में इसका भारतीय वन सर्वेक्षण के नाम से पुनर्गठन किया गया।

## उद्देश्य
* द्विवार्षिक वन स्थिति रिपोर्ट तैयार करना, देश के तात्कालिक वनावरण आकलन उपलब्ध करना एवं उसमें होने वाले परिवर्तन का अनुश्रवण करना।
* वन एवं गैर-वनीय क्षेत्र में इन्वेंट्री करवाना एवं वन वृक्ष संसाधनों का डाटाबेस विकसित करना।
* हवाई छाया-चित्रों का उपयोग कर थीमेटिक मानचित्र तैयार करना।
 
* वन संसाधनों पर स्थानीय डाटाबेस एकत्रीकरण, संकलन, भंडारण एवं प्रसारण हेतु एक नोडल एजेन्सी के रूप में कार्य करना।
* संसाधनों का सर्वेक्षण, सुदूर संवेंदन एवं भौगोलिक सूचना प्रणाली (जी-आई-एस-) आदि से संब तकनीकों के प्रयोग पर वानिकी कार्मिकों के लिए प्रशिक्षण का आयोजन करना।
* एफ-एस-आई- में अनुसंधान एवं अवसंरचना के विकास को सशक्त बनाना तथा अनुप्रयुक्त वन सर्वेक्षण तकनीको पर अनुसंधान करना।

## इतिहास
”भारतीय वन सर्वेक्षण” (एफ-एस-आई) संघ के पर्यावरण एवं वन मंत्रालय के अधीन देश के वन संसाधनों का नियमित आकलन एवं अनुश्रवण हेतु एक मुख्य राष्ट्रीय संस्थान है। इसके अतिरिक्त यह प्रशिक्षण, अनुसंधान एवं विस्तार के कार्यो में भी संलिप्त है। 1 जून 1981 में स्थापित ”भारतीय वन सर्वेक्षण”, एफ-ए-ओ एवं यू-एन-डी-पी- प्रायोजित, भारत सरकार द्वारा 1965 में प्रारंभ की गई परियोजना ”वन संसाधनों का निवेश पूर्व सर्वेक्षण” (पी आई एस एफ आर) का उत्तराधिकारी संस्थान है।
 
”वन संसाधनों का निवेश पूर्व सर्वेक्षण” (पी आई एस एफ आर) का मुख्य उद्देश्य भारत के चयनित क्षेत्रों में स्थापित काष्ठ आधारित कारखानों के लिए कच्चे माल की सूचना देना था। राष्ट्रीय कृषि आयुक्त (एन-सी-ए) ने अपने 1976 के रिपोर्ट में देश के वन संसाधनों का नियमित, आवधिक एवं बोधशील आकलन हेतु राष्ट्रीय वन सर्वेक्षण संस्थान के स्थापना की अनुसंशा की थी जिसके परिणाम स्वरूप एफ-एस-आई- का सृजन हुआ। एफ-एस-आई के द्वारा किए गये क्रिया-कलापों का समीक्षात्मक पुनर्वलोकन करने के पश्चात्‌ भारत सरकार ने देश की तेजी से बढ़ती हुई आवश्यकता एवं आकांक्षा को और अधिक प्रासंगिक बनाने के उद्देश्य से एफ-एस-आई के अधिदेश को पुनर्भाषित किया।
 
## इन्हें भी देखें
* भारतीय सर्वेक्षण
* भारतीय भूवैज्ञानिक सर्वेक्षण (Geological Survey of India)
* भारतीय पुरातात्विक सर्वेक्षण (Archeological Survey of India)
* भारतीय मानवविज्ञान सर्वेक्षण
* भारतीय मत्स्य सर्वेक्षण

## बाहरी कड़ियाँ
* '''भारतीय वन सर्वेक्षण''' का जालघर
* Forest Survey of India Official page

श्रेणी:भारतीय वानिकी
श्रेणी:भारत में अनुसंधान संस्थाएँ
सावित्री (पुस्तक)

**सावित्री** (Savitri: A Legend and a Symbol) महर्षि अरविन्द द्वारा रचित अंग्रेजी महाकाव्य है। यह महाभारत की एक कथा पर आधारित है। यह महाकाव्य महर्षि अरविन्द के देहावसान के समय अपूर्ण था जिसमें कुल लगभग 24,000 पंक्तियाँ हैं।

इस ग्रन्थ का अनुवाद विश्व की कई भाषाओ में हुआ है। इसको लिखने में श्रीअरविन्द को २४ वर्ष लगे। श्री नीरदवरण के अनुसार **सावित्री** को श्रीअरविन्द ने १२ बार लिखा था - इसलिए कि योगबल से श्रीअरविन्द चेतना के आकाश मे ज्यों-ज्यों ऊपर उठते गए सावित्री का संशोधन अनिवार्य होता गाया| श्री अरविंद के अनुसार सत्य तक जाने का सही मार्ग दर्शन नहीं, काव्य का मार्ग है| श्री रामधारी सिंह 'दिनकर' के अनुसार **सावित्री** मेधा का काव्य नहीं है, कोई भी विलक्षण काव्य केवल मेधा के बल पर नहीं लिखा जाता| वस्तुतः जिस लोक की छोटी सी प्रकाश कणिका महाकवियों के मन को उदभाषित करके उनसे अलौकिक काव्य का निर्माण करती है, सावित्री प्रणयन उसी लोक के सूर्य के साथ बैठ कर किया गया है या क्या पता, श्री अरविंद उस सूर्य के साथ एकाकार हो गए हों| 

## सावित्री की योजना
सावित्री में ३ खण्ड हैं। प्रथम खण्ड 'आदि पर्व' में ३ पर्व हैं जिसमें सृष्टि के पुनर्जन्म, उसकी समस्या और अश्वपति की साधना का विस्तार से वर्णन है। साथ ही भगवती माता का पर्व है। खण्ड दो में सावित्री के जन्म का पर्व, प्रेम पर्व, भाग्य पर्व, योग पर्व और मृत्यु पर्व सम्मिलित किये गये हैं। खण्ड तीन में चार पर्व हैं शाश्वत रात का पर्व, दोहरी द्वाभा का पर्व, शाश्वत्‌ दिवस का पर्व और उपसंहार। इन सबको मिलाकर ही पूर्ण योग की योजना बनती है।

## इन्हें भी देखें
* सावित्री

## बाहरी कड़ियाँ
*'सावित्री' का प्रथम संस्करण (१९५०)
* सावित्री का हिन्दी रूपान्तर
* Official online text
* The Mother on Savitri
* Information on Sri Aurobindo and his writings
* An analysis of Sri Aurobindo's Savitri

श्रेणी:महाकाव्य
श्रेणी:महर्षि अरबिन्दो की कृतियाँ
ऐल्डस हक्स्ले

thumb|220px|ऐल्डस हक्स्ले
**ऐल्डस लॅनर्ड हक्स्ले** (अंग्रेज़ी: Aldous Leonard Huxley, जन्म: २६ जुलाई १८९४, मृत्यु: २२ नवम्बर १९६३) एक ब्रिटिश लेखक थे और प्रसिद्ध हक्स्ले परिवार के सदस्य थे। वे अपने उपन्यासों के लिए जाने जाते हैं, विशेषकर "ब्रेव न्यू वर्ल्ड" नामक भविष्यदर्शी उपन्यास के लिए। उन्होने कुछ अरसे तक "ऑक्सफोर्ड पोएट्री" (ऑक्सफोर्ड कविता) पत्रिका का संपादन भी किया और कई लघु कहानियों, कविताओं, यात्रा-वर्णनों और फ़िल्मी कहानियों का भी प्रकाशन किया। हालांकि उनका जन्म इंग्लैण्ड के सरी ज़िले में हुआ था, उन्होने अपने जीवन का आगे का भाग अमेरिका के लॉस ऐन्जेलिस शहर में व्यतीत किया।

## वेदान्त और मानववाद में रूचि
ऐल्डस हक्स्ले मानववाद और शांतिवाद में गहरा विशवास रखते थे और बढ़ती उम्र में उन्हें आत्मा-सम्बन्धी विषयों में दिलचस्पी हो गई थी। १९३९ के बाद उनका दक्षिणी कैलिफ़ोर्निया वेदान्त संसथान के साथ सम्बन्ध बना जहाँ वे स्वामी प्रभावानंद से प्रेरित हुए। १९४१ से १९६० तक उन्होंने इस संसथान द्वारा प्रकाशित "वेदान्त और पश्चिम" (Vedanta and the West) पत्रिका के लिए ४८ लेख लिखे। १९४४ उन्होने "भगवद् गीता: प्रभु का गीत" (Bhagavad Gita: The Song of God) नामक श्रीमद्भगवद्गीता के एक अंग्रेज़ी अनुवाद की भूमिका लिखी। समय के साथ हक्स्ले नशीले पदार्थों के प्रयोग से "खुली" मानसिकता पाने के पक्ष में हो गए और उन्होंने अपनी पुस्तक "बोध के द्वार" (The Doors of Perception) में स्वयं अपने मॅस्कालीन नामक पदार्थ लेने के अनुभवों के बारे में लिखा। इस से उनके और स्वामी प्रभावानंद के बीच दूरी हो गई, क्योंकि स्वामी इसके हक में नहीं थे। फिर भी हक्स्ले ने संस्था के साथ लिखना और बोलना जारी रखा।

## इन्हें भी देखें
* क्रोम येल्लो - 1921 
* पॉइंट काउंटर पॉइंट  - 1928
* ब्रेव न्यू वर्ल्ड - 1932 
* मानववाद 
* ब्रेव न्यू वर्ल्ड रिविजिटेड  - 1958 
* आइलैंड - 1962

## सन्दर्भ

श्रेणी:ब्रिटिश लेखक
श्रेणी:ब्रिटिश उपन्यासकार
श्रेणी:हिन्दी विकि डीवीडी परियोजना
भविष्य विज्ञान

[thumb|220px|इलेक्ट्रोनिक सूक्ष्मीकरण में [मूर का नियम|मूर नियम (मूर्ज़ लॉ) भविष्य विज्ञान का एक उदाहरण है]]
**भविष्य विज्ञान** अध्ययन के उस क्षेत्र को बोलते हैं जिसमें भविष्य में होने वाली घटनाओं और स्थितियों को समझने की कोशिश की जाती है। इस अध्ययन में भिन्न दृष्टिकोणों को लिया जाता है। उदाहरण के लिए अतीत और वर्तमान की स्थितियों के आधार पर भविष्य में उत्पन्न होने वाली चीज़ों की भविष्यवाणी की जा सकती है, जैसे की "मूर नियम" (Moore's Law, मूर्ज़ लॉ) नामक सिद्धांत में अतीत में हुए विकास को देखते हुए इलेक्ट्रोनिक सूक्ष्मीकरण में आने वाले विकास के बारे में भविष्यवानियाँ की गई हैं। या फिर कई संभावित घटनाओं की कल्पना की जा सकती है, ताकि उनसे निबटने की तैयारी की जा सके, जैसा की भूमंडलीय ऊष्मीकरण (ग्‍लोबल वॉर्मिंग) के सन्दर्भ में समुद्र सतह उठने से तटीय इलाक़ों को ख़तरे, हिमानियों के घटने से भारत-चीन में पानी को लेकर झड़पें और फ़सलों को नुकसान की संभावनाओं को परखकर किया जा रहा है। भविष्य विज्ञान में किसी मनचाहे ध्येय को लेकर परिस्थितियों को उसके अनुकूल बनाने के प्रयास को भी गिना जाता है, जैसे की कुछ पूंजीवादी अपना पैसा चिकित्सा, जीव-विज्ञान और अनुवांशिकी में लगा रहे हैं ताकि आगे चलकर इन सभी में विकास और तालमेल होने से मानव जीवन को १५० वर्ष या उस से भी अधिक करने के जुगाड़ बन सकें।

विशेषज्ञों और लेखकों में इस बात को लेकर मतभेद है के भविष्य विज्ञान वास्तव में विज्ञान है या कला।

## अन्य भाषाओँ में
"भविष्य विज्ञान" को अंग्रेज़ी में "फ़्यूचरोलोजी" (futurology) कहते हैं।

## इन्हें भी देखें
* भूमंडलीय ऊष्मीकरण

## सन्दर्भ


*
श्रेणी:विज्ञान
आपदा प्रबन्धन

सूखा, बाढ़, चक्रवाती तूफानों, भूकम्प, भूस्खलन, वनों में लगनेवाली आग, ओलावृष्टि, टिड्डी दल और ज्वालामुखी फटने जैसी विभिन्न प्राकृतिक आपदाओं का पूर्वानुमान नहीं लगाया जा सकता है, न ही इन्हें रोका जा सकता है, लेकिन इनके प्रभाव को एक सीमा तक जरूर कम किया जा सकता है, जिससे कि जान-माल का कम से कम नुकसान हो। यह कार्य तभी किया जा सकता है, जब सक्षम रूप से आपदा प्रबंधन का सहयोग मिले। प्रत्येक वर्ष प्राकृतिक आपदाओं से अनेक लोगों की मृत्यु हो जाती है, इससे सर्वाधिक जाने चली जाती है।

होने वाले देशों में भारत का दसवां स्थान है I

परिचय
आपदा प्रबंधन के दो महत्वपूर्ण आंतरिक पहलू हैं। वह हैं पूर्ववर्ती और उत्तरवर्ती आपदा प्रबंधन। पूर्ववर्ती आपदा प्रबंधन को जोखिम प्रबंधन के रूप में जाना जाता है।

आपदा के खतरे जोखिम एवं शीघ्र चपेट में आनेवाली स्थितियों के मेल से उत्पन्न होते हैं। यह कारक समय और भौगोलिक – दोनों पहलुओं से बदलते रहते हैं। जोखिम प्रबंधन के तीन घटक होते हैं। इसमें खतरे की पहचान, खतरा कम करना (ह्रास) और उत्तरवर्ती आपदा प्रबंधन शामिल है।

आपदा प्रबंधन का पहला चरण है खतरों की पहचान। इस अवस्था पर प्रकृति की जानकारी तथा किसी विशिष्ट अवस्थल की विशेषताओं से संबंधित खतरे की सीमा को जानना शामिल है। साथ ही इसमें जोखिम के आंकलन से प्राप्त विशिष्ट भौतिक खतरों की प्रकृति की सूचना भी समाविष्ट है।

इसके अतिरिक्त बढ़ती आबादी के प्रभाव क्षेत्र एवं ऐसे खतरों से जुड़े माहौल से संबंधित सूचना और डाटा भी आपदा प्रबंधन का अंग है। इसमें ऐसे निर्णय लिए जा सकते हैं कि निरंतर चलनेवाली परियोजनाएं कैसे तैयार की जानी हैं और कहां पर धन का निवेश किया जाना उचित होगा, जिससे दुर्दम्य आपदाओं का सामना किया जा सके।

इस प्रकार जोखिम प्रबंधन तथा आपदा के लिए नियुक्त व्यावसायिक मिलकर जोखिम भरे क्षेत्रों के अनुमान से संबंधित कार्य करते हैं। ये व्यवसायी आपदा के पूर्वानुमान के आंकलन का प्रयास करते हैं और आवश्यक एहतियात बरतते हैं|

जनशक्ति, वित्त और अन्य आधारभूत समर्थन आपदा प्रबंधन की उप-शाखा का ही हिस्सा हैं। आपदा के बाद की स्थिति आपदा प्रबंधन का महत्वपूर्ण आधार है। जब आपदा के कारण सब कुछ अस्त-व्यस्त हो जाता है तब लोगों को स्वयं ही उजड़े जीवन को पुन: बसाना होता है तथा अपने दिन-प्रतिदिन के कार्य पुन: शुरू करने पड़ते हैं।

 आपदा प्रबंधक के कार्य अपरिमित रूप से अधिक पौधे लगा दी जाए तो आपदा प्रबंधन क्या होगा आपदा प्रबंधन वे प्राकृतिक आपदाएं जिन से मानव को बहुत क्षति ग्रस्त होना पड़ता है आपदा प्रबंधन कहलाता है जैसे कि भूकंप बाढ़ ज्वालामुखी भूस्खलन आदि प्राकृतिक आपदाएं'

## बाहरी कड़ियाँ
* आपदा प्रबन्धन (कक्षा-१० की आनलाइन पाठ्यपुस्तक)
* [आपदा प्रबन्धन पर राष्ट्रीय नीति](https://web.archive.org/web/20110725030507/http://mha.nic.in/hindi/pdfs_hin/NPDM(H)150110.pdf)
चोर बाज़ार (1954 फ़िल्म)

**चोर बाज़ार** 1954 में बनी हिन्दी भाषा की फिल्म है।
## संक्षेप
## चरित्र
## मुख्य कलाकार
* शम्मी कपूर
* ओम प्रकाश
* कुक्कू
## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ

* 

श्रेणी:1954 में बनी हिन्दी फ़िल्म
वस्ति

**वस्ति** (enima) वह क्रिया है, जिसमें गुदामार्ग, मूत्रमार्ग, अपत्यमार्ग, व्रण मुख आदि से औषधि युक्त विभिन्न द्रव पदार्थों को शरीर में प्रवेश कराया जाता है। 

## प्रकार
* वाह्य वस्ति 
* आन्तरिक वस्ति

## लेखन वस्ति

## सन्दर्भ

## बाहरी कड़ियाँ
* एनिमा का वर्गीकरण
* एनिमा द्रव
* हाई एनिमा

श्रेणी:प्राकृतिक चिकित्सा
निशाना (1980 फ़िल्म)

**निशाना** 1980 में बनी हिन्दी भाषा की फ़िल्म है।

कहानी :-

एक शिकारी के बेटे राजा ( जितेंद्र कपूर ) को एक अमीर आदमी की बेटी कविता (पूनम ढिल्लो ) से प्यार हो जाता है। राजा के पिता की पृष्ठभूमि के कारण कविता के पिता उनकी शादी का विरोध करते हैं।

## संक्षेप
## चरित्र
## मुख्य कलाकार
* प्रेम चोपड़ा
* मोहन चोटी
* पूनम ढिल्लों
* जितेन्द्र
* जय श्री टी
## दल
## संगीत == kailash manjhi

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ

* 

श्रेणी:1980 में बनी हिन्दी फ़िल्म
तेरी मेहरबानियाँ

**तेरी मेहरबानियाँ** 1985 में बनी हिन्दी भाषा की फ़िल्म है। के सी बोकाड़िया निर्मित इस फिल्म में जैकी श्रॉफ और पूनम ढिल्लों के साथ ब्राउनी नाम का कुत्ता मुख्य किरदार निभाते हैं। 

## संक्षेप
राम (जैकी श्रॉफ) एक ईमानदार युवा व्यक्ति है। एक दिन उसके गलती के कारण उसके मोटरसाइकिल से एक कुत्ते के पिल्ले को चोट लग जाती है। वो उसे पशु चिकित्सक के पास ले जाता है। फिर उसे अपने साथ रखता है और मोती नाम देता है। एक दिन, राम और उसका कुत्ता मोती शक्तिशाली और भ्रष्ट ठाकुर विजय सिंह (अमरीश पुरी) के गाँव में पहुँचते हैं। वहाँ उसका वाहन खराब हो जाता है और वह खूबसूरत बिजली (पूनम ढिल्लों) से मिलता है। दोनों बाद में एक-दूसरे से प्यार करने लगते हैं। ठाकुर विजय सिंह के आदमी, विशेष रूप से मुनीम बनवारीलाल (असरानी) और सरदारी (सदाशिव अमरापुरकर) ने गाँव के गरीब लोगों का फायदा उठाया है। हालाँकि, राम जल्द ही ग्रामीणों के लिए आवाज उठाता है। इस बीच, ठाकुर की आँखें बिजली पर हैं। उसके पास 2 दास भी हैं: शारदा देवी (स्वप्ना) नामक एक विधवा और गोपी (राज किरन) जो मूक है। सरदारी और मुनीम की राम के साथ भिड़ंत होती है, पर राम उनकी पिटाई कर देता है। बाद में वो शारदा और गोपी की मदद करता है और उन्हें शादी करने के लिए प्रोत्साहित करता है।

एक दिन, राम को किसी काम से शहर जाना पड़ता है, पर वो जाने से पहले मोती को बिजली की रक्षा करने को कहता है। लेकिन बिजली कुत्ते को ताला लगा के बंद कर देती है। सरदारी और मुनीम के साथ ठाकुर विजय सिंह आता है और बिजली से बलात्कार करने की कोशिश करता है। अपनी इज्जत बचाने के लिए वो अपने आप को चाकू मार कर ख़ुदकुशी कर लेती है। उसकी मौत के बाद उसके पिता (सत्येन कप्पू) अवसाद में चले जाते हैं। बिजली को बचाने में नाकाम रहने के कारण राम को मोती पर गुस्सा आ जाता है, जब वो उसे पीट रहा होता है, तो शारदा और गोपी आ जाते हैं और उसे रोक कर बताते हैं कि बिजली ने मोती को ताला लगा कर बंद कर दिया था। वो ठाकुर से बदला लेने के लिए निकल पड़ता है, पर ठाकुर और उसके साथी मिल कर उसे मार देते हैं। ठाकुर इस हत्या का आरोप गोपी पर लगा देता है और पुलिस उसे गिरफ्तार कर जेल में डाल देती है।

बिजली की मृत्यु के बाद, ठाकुर अब शारदा पर अपनी गंदी नजर रखता है और उसका अपहरण कर लेता है। हालाँकि, मोती जिसने अपने मालिक की क्रूर हत्या देखी थी, अपने मालिक की हत्या से पहले की हर घटना को याद किया और अपने मालिक के हत्यारों से बदला लिया। अंततः कुत्ते ने राम की हत्या का बदला लेने के मिशन में प्रत्येक हत्यारे को मार दिया - पहले सरदारी, फिर मुनीम और आखिरकार ठाकुर। उसे गोपी (जो पुलिस से बच निकलता है) द्वारा सहायता प्राप्त होती है और उसके साथ वह ठाकुर के झुंड से शारदा को बचाता है।

## मुख्य कलाकार
* जैकी श्रॉफ - राम
* पूनम ढिल्लों - बिजली
* राज किरन - गोपी
* अमरीश पुरी - ठाकुर विजय सिंह
* असरानी - मुनीम बनवारीलाल
* सत्येन्द्र कपूर - बिजली के पिता
* सदाशिव अमरापुरकर - सरदारी
* विकास आनन्द - ग्रामवासी
* ब्राउनी - मोती 
* स्वप्ना - शारदा देवी

## दल
**निर्देशक* - बी विजय रेड्डी
**निर्माता* - के सी बोकाडिया
**पटकथा* - एस सुंदरं
**संवाद* - जगदीश कँवल, राजेश वकील
**संपादक* - सुभाष सहगल, सतीश

## संगीत

## बाहरी कड़ियाँ
* 

श्रेणी:1985 में बनी हिन्दी फ़िल्म
श्रेणी:लक्ष्मीकांत–प्यारेलाल द्वारा संगीतबद्ध फिल्में
महानता

**महानता** 1997 में बनी हिन्दी भाषा की एक्शन फिल्म है। इसका निर्माण अयूब ख़ान द्वारा किया गया है। मुख्य भूमिका में जीतेन्द्र, संजय दत्त, माधुरी दीक्षित हैं। 

## संक्षेप
छोटा विजय अपने चाचा (जो मुंबई में पुलिस इंस्पेक्टर हैं) के साथ छोटे खूबसूरत शहर में एक अच्छी जिंदगी बिताते रहता है। राज उसका बहुत ही करीबी दोस्त रहता है। जब वे दोनों जवान हो जाते हैं, विजय (जितेन्द्र) की शादी हो जाती है और राज भी शांति से शादी कर लेता है। अपने चाचा के कहने पर विजय अपना तबादला मुंबई में करा लेता है। वो वहाँ का पुलिस कमिश्नर बन जाता है। राज, शांति और राज का भाई, संजय (संजय दत्त), सभी मुंबई में विजय के साथ रहने लगते हैं। संजय को जेनी (माधुरी दीक्षित) से प्यार हो जाता है। वहीं महेश (तेज सप्रू) किसी भी कीमत पर जेनी से शादी करना चाहते रहता है। महेश एक बहुत ही अमीर व्यापारी, केदार (अमरीश पुरी) का एक लौता बेटा है, और अपने बेटे के लिए वो एडवर्ड (सत्येन कप्पू) को मना लेता है। जेनी और महेश की शादी तय हो जाती है। तय तारीख की रात को संजय को विजय गिरफ्तार कर लेता है और अगले दिन उसे छोड़ दिया जाता है। जब वो वापस अपने घर जाता है तो उसका पता चलता है कि उसके भैया और भाभी की हत्या हो चुकी है। संजय कसम खाता है कि वो अपने भैया और भाभी की मौत का बदला लेगा और ये भी जानने की वो कोशिश करता है कि विजय ने शादी की रात को उसे गिरफ्तार क्यों किया था।

## मुख्य कलाकार
* संजय दत्त - संजय मल्होत्रा 
* माधुरी दीक्षित - जैनी मल्होत्रा 
* जितेन्द्र - पुलिस आयुक्त विजय कपूर
* पूनम ढिल्लों - विजय की पत्नी 
* शक्ति कपूर - इंस्पेक्टर दुबे 
* सईद जाफ़री - आईजी 
* अमरीश पुरी - सेठ केदार नाथ 
* परेश रावल - नानूभाई छातेवाला
* सत्येन कप्पू - एडवर्ड पिंटो 
* तेज सप्रू - महेश नाथ 
* किशोर भानुशाली - संजय का दोस्त 

## संगीत

## बाहरी कड़ियाँ
* 

श्रेणी:1997 में बनी हिन्दी फ़िल्म
श्रेणी:लक्ष्मीकांत–प्यारेलाल द्वारा संगीतबद्ध फिल्में